CELEX: 62010FN0067
Language: fi
Date: 2010-08-18 00:00:00
Title: Asia F-67/10: Kanne 18.8.2010 — Marcuccio v. komissio

23.10.2010   
            
            
               FI
            
            
               Euroopan unionin virallinen lehti
            
            
               C 288/74
            
         
      Kanne 18.8.2010 — Marcuccio v. komissio
      (Asia F-67/10)
      ()
      (2010/C 288/140)
      Oikeudenkäyntikieli: italia
      
         Asianosaiset
      
      
         Kantaja: Luigi Marcuccio (Tricase, Italia) (edustaja: asianajaja G. Cipressa)
      
         Vastaaja: Euroopan komissio
      
         Oikeusriidan kohde ja kuvaus
      
      Komission päätöksen olla korvaamatta kahta kolmasosaa oikeudenkäyntikuluista, jotka kantajalle aiheutuivat asiassa F-41/06, kumoaminen.
      
         Vaatimukset
      
      
                  —
               
               
                  on kumottava päätös — tämän päätöksen muodosta riippumatta —, jolla vastaaja hylkäsi kantajan 22.9.2009 nimittävälle viranomaiselle esittämän hakemuksen, joka oikaistiin 8.10.2009 päivätyllä asiakirjalla
               
            
                  —
               
               
                  siinä määrin kuin on tarpeen, on kumottava päätös — tämän päätöksen muodosta riippumatta —, jolla hylättiin kantajan nimittävälle viranomaiselle 5.4.2010 tekemä valitus riidanalaisesta päätöksestä
               
            
                  —
               
               
                  siinä määrin kuin on tarpeen, on kumottava 27.4.2010 päivätty asiakirja, jonka viitenumero on HR.D.2/MB/1s Ares (2010) 220139
               
            
                  —
               
               
                  vastaaja on velvoitettava korvaamaan kantajalle 21 608,75 euron summa 10 prosentin vuotuisine pääomitettuine korkoineen hakemuksen tekopäivästä eli 22.9.2009 lukien siihen saakka, kunnes edellä mainittu määrä on tosiasiassa maksettu, korvauksena vahingosta, joka kantajalle on aiheutunut tai joka tälle aiheutuu riidanalaisen päätöksen vuoksi
               
            
                  —
               
               
                  vastaaja on velvoitettava korvaamaan oikeudenkäyntikulut.